Lolland-Falsters Stifts-Tidende, 1827-04-03
Jndenlandsk. Ved Forordning af 23de f. M. ere de kongelige Amtmænd her i Riget, enhver for sit District, blevne bemyndigede til at afgjøre Ansøgninger om og meddele Bevillinger til beneficium paupertatis og beneficium processus gratuiti. Foruden de Haandværkere, som, efter de hidtil gieldende Anordninger, med Amtmandens Tilladelse kunne nedsætte sig paa Landet, skal denne Embedsmand for Fremtiden være bemyndiget til ogsaa efter de befundne Omstændigheder at meddele Bevilling for følgende Haandværkere til at drive deres Professioner paa Landet, nemlig: Sadelmagere, Glar mestere, Bagere, som bage fiint Brød, Rokkedreiere, Malere og Uhrmagere, som indskrænke sig til at reparere Stue- og Slaguhre. Snedkere fandtes ikke at burde indbefattes under de Haandværkere, der bør aabnes Adgang til Nedsættelse paa Landet, da Tømmermændene, ved Placat af 29de Novbr. 1822, §. 4, have faaet Ret til der at forrette det for Bonden nødvendige Snedkerarbeide. Tillige maa Amtmændene herefter meddele de paa Landet boesatte Grovsmede Tilladelse til ogsaa at forrette Kleinsmedarbeide, dog uden at falholde saadant Arbeide paa Markederne. J Kjøbstæderne maa de bevilge Forening af flere Næringsveie og meddele Tilladelse til at drive Brænderie. Endvidere ere Amtmændene bemyndigede til, at meddele Personer af Qvindekjønnet Bevilling til at handle med Modepynt, som de selv have forfærdiget eller ved Hjælp af andre Fruentimmer have ladet forfærdige, at give Fremmede af den mosaiske Troesbekiendelse Tilladelse til midlertidigt Ophold over de i Anordningen af 29de Marts 1814, 5.19, bestemte 14 Dage, at eftergive eller nedsætte Bøder for uberettiget Næringsbrug, naar samme tilfalde en offentlig Kasse og ei overstige 10 Rbd. Sølv, og give Dispensationer fra Placat af 8de Decbr. 1809, indeholdende en nøiere Bestemmelse af Forordningen om Brandvæsenet paa Landet af 29de Febr. 1792, §. 3, angaaende nye Gaardes og Huses Afstand fra de ældre Bygninger, dog at den nye Bygning, skjøndt ikke fulde 50 Alen fra nærmeste Bygning, bør ligge saa langt fra samme, at Amtmanden tilligemed Politimesteren og Branddirecteuren finder, at ingen Fare med Hensyn til Jldebrandstilfælde derved vil foraarsages. Ansøgninger om disse Bevillinger, som udstædes uden Betaling, skal ikke skrives paa stemplet Papiir. Foruden de kongelige Bevillinger og Expeditioner, der, i Overeensstemmelse med Forordningen af 23de Mai 1800, 3die Afdeling, ere betroede Amtmændene, for af disse Øvrigheder at overleveres til Vedkommende, skulle Amtmændene for Fremtiden endnu kunne uddeele følgende Bevillinger: a) Bemyndigelse for Piger over 18 Aars Alder, til at være myndige under Curatorer. b) Bevillinger at være fuldmyndige for Mandspersoner, der have opnaaet i det Mindste en Alder af 22 Aar. c) Protectorier for dem, der have opgivet deres Boe, under sædvanlige Betingelser og Jndskrænkninger. d) Bevillinger til Ægteskabs aldeles Ophævelse, naar Ægtefolkene, med behørig Separationsbevilling, have levet afsondrede fra hinanden i det Mindste i 3 Aar, og den befalede geistlige og verdslige Mægling efter disse 3 Aars Forløb er foregaaet, uden at nogen af Ægtefolkene har været villig til Ægteskabs Fornyelse; hvorhos den, der vil erhverve Tilladelse til at indgaae nyt Ægteskab, maa føre nøiagtigt Beviis for i hele Separationstiden at have ført en ulastelig Vandel. e) Bivillinger til Proclamas Udstædelse i levende Live og uden at den Paagieldendes Boe er taget under Behandling; under sædvanlige Clausuler. f) Bevillinger for Enkemænd eller Enker til at sidde i uskiftet Boe, uagtet der, foruden fælleds Børn, maatte være umyndige Særkuld-Børn af den Afdøde, hvilke Bevillinger ei maa uddeles, med mindre vedkommende Værger ere hørte, uden at disse have noget derimod at erindre; ligesom de og kun meddeles med den Clausul, at der af vedkommende Skifteret maa optages en status over Boets Forfatning, som kan tjene til Regel, naar Skifte skal holdes. Ansøgninger og disse Bevillinger skal stilles til Hs. Majestæt Kongen, skrives paa stemplet Papiir og betales med de foreskrevne Gebyrer, som findes enhver Bevilling paatrykt. Samtlige foranførte Bestemmelser ere kun at forstaae med Hensyn til dem, der beklæde egentligt Amtmands-Embede; hvorimod ingen Forandring er gjort i de Pligter og Rettigheder, som paaligge og tilkomme Lehns-Grever og Baroner, forsaavidt disse udøve visse Amtmands-Forretninger. - Ved Forordning af samme Dato er det tilladt Biskopperne, efter Omstændighederne at bevilge Børns Antagelse til Confirmation, uagtet der maatte mangle noget i den befalede Alder af 14 Aar, dog maa ikke heri eftergives mere end 6 Maaneder. Ogsaa maa biskopperne tilstæde, at Confirmation holdes uden for de dertil befalede Dage: 1) Naar den Præst, der skal forrette Confirmationen, bliver syg. 2) Naar et Barn, der skal confirmeres, formedelst Sygdom ei kan fremstille sig paa Confirmationsdagen. 3) Naar Sognets Beboere for det Meste leve af Søfarten, og det derfor, med Hensyn til Søfartens tidligere Begyndelse, kan være adskillige af disse vigtigt, at Confirmationen holdes førend første Søndag efter Paaske, i hvilket Tilfælde biskoppen kan tilstæde, at dette skeer 3 a 4 Uger tidligere 4) Naar et enkelt Barn, enten fordi det skal fare til Søes, eller af andre særdeles Aarsager, udsættes for mærkeligt Afbræk i sin Velfærd, hvis det skulde oppebie den sædvanlige Confirmationsdag. 5) Naar flere ved en Kirke ansatte Præster ønske at confirmere hver sin Ungdom paa forskjellige Dage. Vedkommende Biskop maa ogsaa tilstæde, at der holdes Confirmation hjemme i Forældres Huus, naar et Barn, der skal confirmeres, er Krøbling i den Grad, at det ikke uden Besværlighed kan fremstille sig i Kirken til Confirmationshandlingen, eller dette, formedelst Barnets vedvarende sygelige Tilstand, ei uden Fare kan skee, eller og Barnet har en saa betydelig Lyde, at dets Fremstillelse og Afhørelse i Kirken kunde være til Anstød.